Public procurement notice: Contract Award Notice
Published: 2022-10-05
Buyer: ΕΤΑΙΡΕΙΑ ΥΔΡΕΥΣΗΣ ΚΑΙ ΑΠΟΧΕΤΕΥΣΗΣ ΘΕΣΣΑΛΟΝΙΚΗΣ Α.Ε.
Country: GR
Contract type: Works
Procedure: Open procedure
CPV classification: 45252126
Estimated value: 15235853.03 EUR
Award criteria: Lowest price

Technical requirements: Αντικείμενο του έργου είναι η επέκταση της υφιστάμενης Εγκατάστασης Επεξεργασίας Νερού Θεσσαλονίκης (ΕΕΝΘ), ώστε η δυναμικότητα της εγκατάστασης να αυξηθεί από 150.000m3 ημερησίως που είναι σήμερα σε 300.000m3 ημερησίως (ολοκλήρωση Φάσης Α2). Η συνολική διάρκεια της σύμβασης ορίζεται σε τριάντα (30) μήνες, ήτοι είκοσι (20) μήνες η κατασκευή, τέσσερις (4) μήνες η δοκιμαστική λειτουργία και έξι (6) μήνες η αποδοτική λειτουργία της νέας εγκατάστασης.
Η Εγκατάστασης Επεξεργασίας Νερού Θεσσαλονίκης (ΕΕΝΘ) που βρίσκεται στη Βιομηχανική Περιοχή της Θεσσαλονίκης, Σίνδος, Δήμος Δέλτα.
Αντικείμενο του έργου είναι η επέκταση της υφιστάμενης ΕΕΝΘ, ώστε η δυναμικότητά της να αυξηθεί από 150.000m3 ημερησίως που είναι σήμερα σε 300.000m3 ημερησίως (ολοκλήρωση Φάσης Α2). Η συνολική διάρκεια του Μέρους Ι ορίζεται σε 30 μήνες, ήτοι 20 μήνες η κατασκευή, 4 μήνες η δοκιμαστική λειτουργία και 6 μήνες η αποδοτική λειτουργία της νέας εγκατάστασης.
Για τα έργα Επέκτασης διατηρούνται σε γενικές γραμμές οι διεργασίες επεξεργασίας των εγκαταστάσεων Α1 φάσης με διαφοροποιήσεις και συμπληρώσεις που απορρέουν από την κατασκευή της φάσης Α2 και είναι απαραίτητες για την βελτιστοποίηση της απόδοση της εγκατάστασης και της ποιότητας του παραγόμενου νερού (αποτελεσματική αντιμετώπιση προβλημάτων οσμής και γεύσης) χωρίς επικάλυψη με τα έργα της Α1 φάσης.
- μικρές προσαρμογές στα έργα πολιτικού μηχανικού και προσθήκη νέου Η/Μ εξοπλισμού στις υπάρχουσες δεξαμενές προοζόνωσης – ρύθμισης ph και ταχείας ανάμιξης που αντιστοιχούν στις ανάγκες σταδίου Α2,
- κατασκευή και εξοπλισμό νέας μονάδας κροκίδωσης – καθίζησης που περιλαμβάνει 12 ορθογωνικές δεξαμενές κροκίδωσης – καθίζησης με κεκλιμένες πλάκες και το αντλιοστάσιο ανύψωσης της παραγόμενης ιλύος προς την μονάδα πάχυνσης,
- κατασκευή και εξοπλισμό νέου υπογείου Α/Σ απομάκρυνσης της ιλύος από την υφιστάμενη ειδική μονάδα επεξεργασίας των νερών έκπλυσης των κλινών διύλισης  προς τους παχυντές (υφιστάμενο και νέο),
- εγκατάσταση νέου πρόσθετου Η/Μ εξοπλισμού στην υφιστάμενη μονάδα αποθήκευσης και δοσιμέτρησης χημικών για την εξυπηρέτηση των νέων εγκαταστάσεων,
- προσθήκη Η/Μ εξοπλισμού στην κατασκευασμένη μονάδα αποθήκευσης και δοσιμέτρησης Η2Ο2 και κατασκευή νέας ενδιάμεσης δεξαμενής αποθήκευσης που τοποθετείται σε κλειστό στεγασμένο χώρο (οικίσκος Η2Ο2) δίπλα στη μονάδα προοζόνωσης με προσθήκη νέων αντλιών και δοσιμέτρησης Η2Ο2 για τη μονάδα προοζόνωσης,
- σωληνώσεις νερού προς επεξεργασία, σωληνώσεις ιλύος και δίκτυα μεταφοράς χημικών, ακάθαρτων και ομβρίων υδάτων, βιομηχανικού νερού, πυρόσβεσης, άρδευσης και ηλεκτροδότησης που απαιτούνται για τις ανάγκες του έργου,
- προσθήκη Η/Μ εξοπλισμού στον υφιστάμενο υποσταθμό ηλεκτρικής ενέργειας για την κάλυψη των αναγκών της Α2 Φάσης,
- εγκατάσταση νέου συστήματος αυτόματης καταγραφής, παρακολούθησης και αυτόματης λειτουργίας που θα καλύπτει τις ανάγκες των νέων μονάδων επέκτασης. Το νέο σύστημα θα είναι πλήρως συμβατό με το ήδη εγκατεστημένο σύστημα αυτοματισμού, το οποίο θα ενταχθεί πλήρως στο νέο σύστημα,
- έλεγχος και δοκιμές του επί μέρους εξοπλισμού και θέση σε λειτουργική ετοιμότητα (Δοκιμαστική Λειτουργία),
Το έργο χρηματοδοτείται από το Επιχειρησιακό Πρόγραμμα «Κεντρική Μακεδονία 2014-2020» σύμφωνα με την Α.Π. 4391/02.08.2018 Απόφαση του Περιφερειάρχη Κεντρικής Μακεδονίας (Κωδικός Πράξης ΟΠΣ: 5028173 και ενάριθμος 2018ΕΠ00810127).
Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη σύμβαση και έχει ή είχε υποστεί ή ενδέχεται να υποστεί ζημία από εκτελεστή πράξη ή παράλειψη του αναθέτοντος φορέα κατά παράβαση της νομοθεσίας της Ευρωπαϊκής Ένωσης ή της εσωτερικής νομοθεσίας, δικαιούται να ασκήσει προδικαστική προσφυγή ενώπιον της Αρχή Εξέτασης Προδικαστικών Προσφυγών (ΑΕΠΠ) κατά της σχετικής πράξης ή παράλειψης του αναθέτοντος φορέα, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του. Σε περίπτωση προσφυγής κατά πράξης του αναθέτοντος φορέα, η προθεσμία για την άσκηση της προδικαστικής προσφυγής είναι: (α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή (β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως (γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Σε περίπτωση παράλειψης, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης. Η προδικαστική προσφυγή, με βάση και τα όσα προβλέπονται στο π.δ. 39/2017, κατατίθεται ηλεκτρονικά βάσει του τυποποιημένου εντύπου και μέσω της λειτουργικότητας «Επικοινωνία» του υποσυστήματος προς τον αναθέτοντα φορέα, επιλέγοντας κατά περίπτωση την ένδειξη «Προδικαστική Προσφυγή» και επισυνάπτοντας το σχετικό έγγραφο σύμφωνα με την παρ. 3 του άρθρου 8 της υπ' αρ. 117384/26-10-2017 Κ.Υ.Α. Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Δημοσίου, κατά τα ειδικά οριζόμενα στο άρθρο 363 του Ν.4412/2016, το οποίο επιστρέφεται στον προσφεύγοντα σε περίπτωση ολικής ή μερικής αποδοχής της προσφυγής του ή σε περίπτωση που πριν την έκδοση της απόφασης της ΑΕΠΠ επί της προσφυγής, ο αναθέτων φορέας ανακαλεί την προσβαλλόμενη πράξη ή προβαίνει στην οφειλόμενη ενέργεια. Η προθεσμία για την άσκηση της προδικαστικής προσφυγής και η άσκησή της κωλύουν τη σύναψη της σύμβασης επί ποινή ακυρότητας, η οποία διαπιστώνεται με απόφαση της ΑΕΠΠ μετά από άσκηση προσφυγής, σύμφωνα με το άρθρο 368 του Ν.4412/2016. Κατά τα λοιπά, η άσκηση της προδικαστικής προσφυγής δεν κωλύει την πρόοδο της διαγωνιστικής διαδικασίας, εκτός αν ζητηθούν προσωρινά μέτρα προστασίας κατά το άρθρο 366 του ν.4412/2016.


Winner: ΑΚΤΩΡ ΑΝΩΝΥΜΗ ΤΕΧΝΙΚΗ ΕΤΑΙΡΕΙΑ
Award value: 15235853.03
Number of bids: 5